Coba ceritain soal Chester William Nimitz dalam bahasa jawa

Chester William Nimitz (24 Fèbruari 1885-20 Fèbruari 1966) ya iku komandan armada pasifik Amérika Sarékat sasuwéné Perang Dunia II. Dhèwèké uga salah sawijiné administrator utama lan panggawe strategi ing angkatan laut. Dhèwèké mrintahake kabèh wadyabala darat lan laut ingwilayah Pasifik Tengah. Lulusan (1905) saka Akademi Naval iki uga duwé tugas ing Perang Dunia I minangka kepala staf komandan angkatan laut Amérika Sarékat di Atlantik. Perjalanan dinas kang ditindakake sasuwéné staf komandan ngyakinake bakal ana efektivitas peperangan ngisor sagara. Dhèwèké nyekel manéka kalungguhan ing sagara lan ing gisik nganti taun 1939 nalika dhèwèké ditunjuk minangka kepala Biro Navigasi saka Angkatan Laut Amérika Sarékat.

Sawisé Jepang nyerang Pearl Harbor ing Dhésèmber 1941, Nimitz diangkat dadi Panglima Armada Pasifik, sawijining kalungguhan kang mbawahi angkatan darat lan angkatan laut. Ing Juni 1942 dhèwèké kanthi bombong ngumumake penentu kemenangan ing Pertempuran Midway lan Laut Coral. Ing pertempurna mau musuh ngalami kapitunan nganti tikel sepuluh luwih gedhé tinimbang karo Amérika Sarékat nalika diserang Jepang ing Pearl Harbor. Ing taun-taun candhaké, pertempuran bersejarah ing KapuloanSolomon (1942-1943), KapuloanGilbert (1943), Marshall, Marianas, Palaus, lan Filipina (1944) lan Iwo Jima sarta Okinawa (1945) ana ing sangisore komandone.